Dr Dalbeschwibbooge (au Kunos Door, spöter au s Innere Dalbedoor gnennt) isch en ehemoligs chliises Stadtdoor vo dr Stadt Basel und emol Bestanddeil vo dr innere Basler Stadtmuure gsi. Er isch dr Vorläufer vom Dalbedoor gsi, wo scho vor dr Stadterwiiterig im 14. Jhrhundert witer usse as Wachdurm gstanden isch. Dr Dalbeschwibbooge het sini ursprüngligi Funktion mit de Arbeite an dr üssere Stadtmuure wo us em freistehende Wachdurm e Stadtdoor gmacht het, verlore, er isch aber no langi Zit erhalte bliibe und erst 1878 abgrisse worde.